open-index/open-wikipedia-markdown huggingface dataset:
Μοναστήρι του Βίσοβακ

Το **Μοναστήρι του Βίσοβακ** (στη κροατική γλώσσα: **Samostan Visovac**) είναι καθολικό μοναστήρι, που βρίσκεται στο νησί Βίσοβακ, στη νοτιοδυτική Κροατία.

Το νησί Βίσοβακ βρίσκεται στην ομώνυμη  λίμνη (Visovačko jezero), κατά μήκος του ποταμού Κρκα, στο Εθνικό Πάρκο του Κρκα,  σε υψόμετρο 46,9μ. και απέχει 350μ. από τη βορειοανατολική ακτή της λίμνης και 260 από τη νοτιοδυτική. Έχει στρογγυλό σχήμα και διαστάσεις 180Χ150μ. Το πιο παλιό λατινικό όνομα του νησιού ήταν Lapis Alba ενώ στην Ιλλυρική γλώσσα η ονομασία του ήταν Bilastina ή Billastina.

Το 1345 ιδρύθηκε στο νησί από μοναχούς του Τάγματος του Αγίου Αυγουστίνου, ένα μοναστήρι που ήταν αφιερωμένο στον Απόστολο Παύλο για αυτό και το νησί ονομαζόταν ο Βράχος του Αποστόλου Παύλου. Οι Αυγουστινιανοί έμειναν στο Βίσοβακ μέχρι το 1445 όταν παραχώρησαν το μοναστήρι σε Φραγκισκανούς μοναχούς από τη Bossina. Διακόσια χρόνια αργότερα οι Τούρκοι επιτέθηκαν στο μοναστήρι και κρέμασαν δύο ηλικιωμένους μοναχούς. Το μοναστήρι εγκαταλείφτηκε και κάηκε αλλά το 1700 ανακατασκευάστηκε εν μέρει. Πλήρης αποκατάστασή του έγινε τον 20ο αιώνα.

Στο μοναστήρι υπάρχει αξιόλογη συλλογή βιβλίων, χειρογράφων και έργων τέχνης,. Μεταξύ άλλων υπάρχει ένα σπάνιο αρχέτυπο των παραμυθιών του Αισώπου (Μπρέσια 1487), που τυπώθηκε από τον τυπογράφο από το Λάστοβο, Dobrić Dobričević, μια συλλογή διαταγμάτων του σουλτάνου και  ένα σπαθί που ανήκε στον επαναστάτη Vuk Mandušić.

## Παραπομπές


## Εξωτερικοί σύνδεσμοι
*https://web.archive.org/web/20170826152528/http://www.visovac.hr/

Κατηγορία:Θρησκευτικά κτίρια και κατασκευές στην Κροατία
Κατηγορία:Μοναστήρια στην Ευρώπη
Καρδαμάς Ηλείας

Ο **Καρδαμάς** είναι πεδινό χωριό του δήμου Ήλιδας, στον νομό Ηλείας της περιφέρειας Δυτικής Ελλάδας σε υψόμετρο 40 μέτρων.

## Γεωγραφικά στοιχεία
Ο Καρδαμάς βρίσκεται προς τα δυτικά παράλια της Πελοποννήσου, νότια της Αμαλιάδος. Απέχει από την Αμαλιάδα 3 χιλιόμετρα. Από τον Πύργο απέχει 13 χιλιόμετρα και από την Αρχαία Ολυμπία απέχει 30 χιλιόμετρα. Δυτικά του χωριού περνά η ΕΟ Πατρών - Πύργου .

## Ιστορικά στοιχεία - ονομασία
Η πρώτη γραπτή αναφορά του χωριού γίνεται σε βιβλίο του Πιέρ Αντόνιο Πασίφικο το οποίο εκδόθηκε το 1700. Γράφτηκε κατά τον Ενετοτουρκικό πόλεμο (1685-1687) και μέσα αναφέρει 139 χωριά. Η ονομασία Καρδαμάς κατάγεται από μια εκδοχή, σύμφωνα με την οποία φύτρωναν κάρδαμα στις όχθες του ποταμού Μυλαύλακου. Σύμφωνα με άλλους το ποτάμι ονομαζόταν Κάρδαμον.

Το Παλούκι ήταν το λιμάνι του Καρδαμά. Είναι ένα από τα παλαιότερα λιμάνια της Δυτικής Πελοποννήσου, προέκταση της Κουρούτας. Πριν ονομαστεί Παλούκι ονομαζόταν Παραλία Καρδαμά.

Ο Καρδαμάς είχε σιδηροδρομική σύνδεση, ως στάση ανάμεσα στη διαδρομή Πειραιώς – Αθηνών – Πατρών – Καλαμάτας.

## Αθλητικά στοιχεία
Στο ποδόσφαιρο εκπρόσωπος του χωριού είναι ο **Αθλητικός Σύλλογος Θύελλα Καρδαμά**.

## Δημογραφική εξέλιξη
Οι μόνιμοι κάτοικοι του Χωριού ανέρχονται 982 κατοίκους το 1971. Το 1981 μειώθηκαν στους 873 και το 1991 αυξήθηκαν σε 1.029. Σύμφωνα με την Γενική Απογραφή τού 2001, ο πληθυσμός του χωριού είναι 1197 κάτοικοι. Σύμφωνα με το Σχέδιο Καλλικράτης μαζί με τις Πετρούλες αποτελούν την τοπική κοινότητα Καρδαμά που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 ως κοινότητα έχει πληθυσμό 977 κατοίκους, ενώ ως οικισμός 948.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κομοριανές προεδρικές εκλογές (2019)

Πρόωρες **προεδρικές εκλογές** διεξήχθησαν στις Κομόρες στις 24 Μαρτίου 2019 παράλληλα με τις περιφερειακές εκλογές.  Ένας δεύτερος γύρος θα διεξαγόταν στις 21 Απριλίου αν χρειαζόταν αλλά ο πρώην πρόεδρος Αζαλί Ασουμανί επανεξελέγη στον πρώτο γύρο ψηφοφορίας. 

## Εκλογικό σύστημα
Μέχρι το 2018, η προεδρία των Κομορών εναλλασσόταν ανάμεσα στα τρία κύρια νησιά της χώρας. Ανζουάν, Μεγάλη Κομόρα και Μοελί . Οι εκλογές του 2010 περιορίζονταν στους υποψηφίους από το Μοελί και στις εκλογές του 2016 υποψήφιοι από την Μεγάλη Κομόρα έλαβαν μέρος στις εκλογές.  Οι επόμενες προεδρικές εκλογές θα είχαν ως αποτέλεσμα να εκλεγεί ένας πρόεδρος  από το Ανζουάν. 

Ωστόσο, ένα συνταγματικό δημοψήφισμα τον Ιούλιο του 2018, επέτρεψε στους ψηφοφόρους να εγκρίνουν συνταγματικές τροπολογίες που κατέρριψαν το σύστημα της εναλλαγής και καθιέρωσαν ένα κανονικό σύστημα δύο γύρων στο οποίο ένας υποψήφιος που λαμβάνει την πλειοψηφία των ψήφων εκλέγεται από τον πρώτο γύρο, διαφορετικά θα διεξαχθεί και δεύτερος γύρος.  Οι αλλαγές μετέφεραν επίσης τις επόμενες προεδρικές εκλογές για το 2019 και επέτρεψαν στον πρώην πρόεδρο Αζαλί Ασουμανί να διεκδικήσει μια δεύτερη θητεία.  

Το δημοψήφισμα οδήγησε σε βίαιες διαμαρτυρίες και ένοπλη εξέγερση στο Ανζουάν τον Οκτώβριο του 2018, η οποία κατεστάλη από τον στρατό έπειτα από αρκετές ημέρες. 

## Υποψήφιοι
Συνολικά 20 υποψήφιοι εγγράφηκαν για να λάβουν μέρος στις εκλογές, με το Ανώτατο Δικαστήριο να καθορίζει τον τελικό κατάλογο των επιλέξιμων συμμετεχόντων.  Ο Ασουμανί διεκδίκησε την επανεκλογή του, ενώ στους υποψηφίους που επεχείρησαν να εγγραφούν περιλαμβάνονται δύο υποψήφιοι στις εκλογές του 2016 (οι Μοχάμετ Αλί Σοϊλιχί και Μουινί Μπαρακά) και ο Σαλίμ Σααντί, ο οποίος έλαβε μέρος στις προηγούμενες εκλογές του 2016 ως ανεξάρτητος. Επτά από τις 20 αιτήσεις απορρίφθηκαν, συμπεριλαμβανομένης εκείνης του βασικού υποψηφίου της αντιπολίτευσης Ιμπραΐμ Μοχάμετ Σουλέ.  

## Αποτελέσματα

## Επακόλουθα
Μετά τις εκλογές, ο τέταρτος υποψήφιος Μοχάμετ Σοϊλί ζήτησε την ακύρωση των αποτελεσμάτων και κάλεσε σε εκστρατεία πολιτικής ανυπακοής. Στη συνέχεια συνελήφθη.  

## Παραπομπές


2019
Κομορες
Γιώργος Καΐσας

Ο **Γιώργος Καΐσας** (γεννήθηκε στις 14 Δεκεμβρίου 1946 στο Ελληνοχώρι) είναι Έλληνας πολιτικός και τέως βουλευτής Έβρου.

## Βιογραφία
Στις ελληνικές βουλευτικές εκλογές του Ιανουαρίου 2015 εξελέγη μέλος του ελληνικού κοινοβουλίου με το ψηφοδέλτιο του ΣΥΡΙΖΑ στην εκλογική περιφέρεια Έβρου.

## Εξωτερικοί σύνδεσμοι
* Γεώργιος Δημητρίου Καΐσας, σελίδα στην ιστοσελίδα της Βουλής των Ελλήνων.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Έβρου
Αμμούσα Αιτωλοακαρνανίας

Η **Αμμούσα** είναι παραθαλάσσιο χωριό του Δήμου Ακτίου - Βόνιτσας της Περιφερειακής Ενότητας Αιτωλοακαρνανίας. Σύμφωνα με την απογραφή του 2011, ο πληθυσμός της ανέρχεται στους 76 κατοίκους.

## Γεωγραφία - Ιστορία
Η Αμμούσα βρίσκεται στο βορειοδυτικό άκρο της Αιτωλοακαρνανίας, δίπλα στην ΕΟ42 Αμφιλοχίας - Λευκάδας και απέχει 16,5 χλμ. ΝΔ. της Βόνιτσας και 10 χλμ. από την πόλη της Λευκάδας. Δυτικά και δίπλα του χωριού είναι η λίμνη Βουλκαρία, της οποίας ο υγρότοπος  αποτελεί σημαντικό βιότοπο και προστατεύεται από τη συνθήκη Ραμσάρ. Στα βόρεια του οικισμού περνάει μια στενή διώρυγα - κανάλι μήκους 1.400 μέτρων που συνδέει τη λίμνη με την θάλασσα και  ονομάζεται "κανάλι της Κλεοπάτρας" (βλ. Ναυμαχία του Ακτίου) και είναι το όριο με το γειτονικό χωριό Άγιος Νικόλαος.

Η Αμμούσα αναφέρεται επίσημα το 1991 να ανήκει στην τότε κοινότητα Πλαγιάς της επαρχίας Βονίτσης και Ξηρομέρου. Αργότερα υπήχθη στον καποδιστριακό δήμο Κεκροπίας (μετέπειτα Παλαίρου), ενώ σύμφωνα με το σχέδιο Καλλικράτης, μαζί με την Πλαγιά και την Παλιά Πλαγιά αποτελούν την Τοπική κοινότητα Πλαγιάς που ανήκει στη Δημοτική Ενότητα Πάλαιρου του Δήμου Ακτίου - Βόνιτσας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Μαρία Ματσούκα

Η **Μαρία Ματσούκα** (γεννήθηκε στις 8 Ιανουαρίου 1974) είναι Ελληνίδα πολιτικός και πρώην Ευρωβουλευτής για το Πανελλήνιο Σοσιαλιστικό Κίνημα, μέλος του Κόμματος Ευρωπαίων Σοσιαλιστών.

Γεννήθηκε στη Λεπενού του νομού Αιτωλοακαρνανίας. Από το 2010 είναι παντρεμένη με τον πολιτικό και υπουργό Προστασίας του Πολίτη, Μιχάλη Χρυσοχοΐδη.

## Παραπομπές


Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Ευρωβουλευτές εκλεγμένοι με το ΠΑΣΟΚ
Μνημείο του Μενεκράτη

Το **Μνημείο του Μενεκράτη** είναι κενοτάφιο της αρχαϊκής περιόδου, που ανακαλύφθηκε το 1843 στο λόφο της Γαρίτσας, στη Κέρκυρα.

## Ιστορία και περιγραφή
Το μνημείο έχει ύψος  1,4 μ. και διάμετρο 4,7-4,9 μ. Ο αρχιτεκτονικός του τύπος τοποθετείται στην περίοδο 570 -540 π.Χ και είναι όμοιος με τον αρχιτεκτονικό τύπο του κενοταφίου που κατασκευάστηκε προς τιμήν του Κλεόβουλου, στη Λίνδο, στη Ρόδο. Είναι κατασκευασμένος από τοπικό ασβεστόλιθο και σύμφωνα με το ισοδομικό σύστημα τοιχοποιίας, με πέντε οριζόντιες στρώσεις ενώ η οροφή του είναι κωνική. Μαζί με το μνημείο ανακαλύφθηκε και ένα λιοντάρι, που είναι επίσης κατασκευασμένο από ασβεστόλιθο, για το οποίο έχει διατυπωθεί η άποψή ότι ήταν τοποθετημένο πάνω στο κενοτάφιο. Έχει διατυπωθεί όμως και η άποψη ότι ανήκε στο Τάφο του Αρνιάδα. Σήμερα το λιοντάρι του Μενεκράτη εκτίθεται στο Αρχαιολογικό Μουσείο της Κέρκυρας. 

Σύμφωνα με επιγραφή που  υπάρχει στο μνημείο, και η οποία είναι γραμμένη στο Κορινθιακό αλφάβητο και σε δακτυλικό εξάμετρο, το μνημείο κατασκευάστηκε προς τιμήν του Μενεκράτη, που ήταν πρόξενος της Κέρκυρας στην αρχαία πόλη Οιάνθεια (η Οιάνθεια βρισκόταν κοντά στο σημείο όπου σήμερα βρίσκεται το Γαλαξίδι) και ο οποίος χάθηκε στη θάλασσα (πιθανόν σε ναυμαχία). Η επιγραφή αναφέρει επίσης ότι οι κάτοικοι της Κόρκυρας κατασκεύασαν το μνημείο με τη βοήθεια του αδερφού του Μενεκράτη, Πραξιμένη, που έφτασε στην Κόρκυρα από την Οιάνθεια.

Τόσο το μνημείο όσο και το λιοντάρι ανακαλύφτηκαν το 1843, την περίοδο της Αγγλοκρατίας στην Κέρκυρα, κατά τη διάρκεια εργασιών κατεδάφισης του Βενετικού φρουρίου, στο λόφο της Γαρίτσας, από τον αγγλικό στρατό.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στην Κέρκυρα
Μάικ Καράκας

Ο **Μιχαήλ Γιώργος Καράκας** (2 Δεκεμβρίου 1911 - 2 Μαΐου 1992) ήταν Αμερικανός επαγγελματίας παίκτης χόκεϊ επί πάγου στο NHL ( National Hockey League ). Γεννήθηκε στην Aurora της Μινεσότα και μεγάλωσε στο κοντινό Eveleth. Ήταν ο πρώτος Αμερικανός γεννημένος και εκπαιδευμένος τερματοφύλακας και ο πρώτος παίκτης ελληνικής καταγωγής. Ο Καράκας έπαιξε έξι ολόκληρες σεζόν με τους Chicago Black Hawks και εμφανίστηκε σε δύο τελικούς του Κύπελλου Στάνλεϋ, κερδίζοντας το μία φορά.

Αφού βοήθησε το Σικάγο να κερδίσει το Κύπελλο Στάνλεϋ το 1938, ο Καράκας ζήτησε από τους ιδιοκτήτες της ομάδας αυξισι $ 500. Οι ιδιοκτήτες αρνήθηκαν την αύξηση και για τις επόμενες πέντε σεζόν ο Καράκας έπαιξε τρεις ολόκληρες σεζόν στο Αμερικανικό Χόκεϋ (AHL). Ο Καράκας είναι ένα από τα αρχικά μέλη της *United States Hockey Hall of Fame*.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανοί αθλητές του χόκεϊ επί πάγου
Κατηγορία:Σικάγο
Πανελλήνιο Πρωτάθλημα Καταδύσεων 2018

Το **Πανελλήνιο Πρωτάθλημα Καταδύσεων 2018** ήταν η 51η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα την Κυρική 8 Ιουλίου του 2018. Συμμετείχαν 22 αθλητές από 6 συλλόγους.

Πρωταθλήτρια ομάδα αναδείχθηκε ο ΝΟΒΑ για ενδέκατη φορά στην ιστορία του συγκεντρώνοντας 73 βαθμούς. Τη δεύτερη θέση κατέλαβε η Α.Π.Σ. Αργώ με 65 βαθμούς και την τρίτη η Α.Α. Αστέρια Θεσσαλονίκης με 49 βαθμούς.
## Κάτοχοι μεταλλίων
### Ανδρών
2016 | 2017 | 2018 | 2019 | 2020

### Γυναικών
2016 | 2017 | 2018 | 2019 | 2020

## Πίνακας μεταλλίων

## Βαθμολογία

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2018
Κατηγορία:Διοργανώσεις υγρού στίβου στην Αθήνα
Βρεμούσα

Στην ελληνική μυθολογία με το όνομα **Βρεμούσα** αναφέρεται μία από τις δώδεκα Αμαζόνες που πολέμησαν στον Τρωικό Πόλεμο, υπό τις διαταγές της Πενθεσίλειας, ως σύμμαχοι των Τρώων. Το όνομά της σημαίνει «οργισμένη» και γεννήθηκε στη Θεμίσκυρα της Μικράς Ασίας. Η Βρεμούσα σκοτώθηκε έξω από τα τείχη της Τροίας από τον Ιδομενέα.

## Παραπομπές


## Εξωτερικοί σύνδεσμοι
* Brave Women Warriors Of Greek Myth: An Amazon Roster
* ΑΜΑΖΟΝΕΣ, Greek Mythology Link - www.maicar.com

Βρεμουσα
Ευρωπαϊκό Πρωτάθλημα Στίβου Κ23 2019

Το **[[Ευρωπαϊκό Πρωτάθλημα Στίβου Κ23]] 2019** ήταν η 12η διοργάνωση αυτού του πρωταθλήματος, το οποίο γίνεται κάθε δύο χρόνια και αναφέρεται σε αθλητές του στίβου που δεν έχουν συμπληρώσει το εικοστό τρίτο έτος τους. Πραγματοποιήθηκε στο Γέβλε της Σουηδίας από τις 11 έως τις 14 Ιουλίου 2019.

## Σύνοψη μεταλλίων

### Άνδρες

#### Δρόμοι

 Αθλητές που συμμετείχαν μόνο στις σειρές.

#### Άλματα και ρίψεις

#### Σύνθετα

### Γυναίκες
#### Δρόμοι

 Αθλητές που συμμετείχαν μόνο στις σειρές.

#### Άλματα και ρίψεις

#### Σύνθετα

## Πίνακας μεταλλίων

## Μετέχουσες χώρες
Συμμετέχουν 1105 αθλητές που εκπροσωπούν 50 χώρες σε αυτό το πρωτάθλημα.

* (1)
* (1)
* (2)
* (14)
* (1)
* (27)
* (26)
* (5)
* (8)
* (10)
* (6)
* (32)
* (13)
* (11)
* (47)
* (81)
* (4)
* (71)
* (61)
* (25)
* (31)
* (14)
* (3)
* (43)
* (9)
* (72)
* (1)
* (16)
* (1)
* (13)
* (2)
* (2)
* (3)
* (1)
* (1)
* (4)
* (24)
* (26)
* (56)
* (32)
* (29)
* (1)
* (11)
* (11)
* (9)
* (48)
* (51)
* (36)
* (51)
* (55)

## Παραπομπές



2019
Προνύμφη

Μια **προνύμφη** είναι μια ξεχωριστή νεανική μορφή που πολλά ζώα υποβάλλονται πριν τη μεταμόρφωσή τους σε ενήλικες. Τα ζώα με έμμεση ανάπτυξη, όπως έντομα , αμφίβια ή κνιδόζωα συνήθως έχουν μια φάση προνύμφης στον κύκλο ζωής τους.

Η εμφάνιση της προνύμφης είναι γενικά πολύ διαφορετική από την ενήλικη μορφή ( π.χ. κάμπιες και πεταλούδες ), συμπεριλαμβανομένων διαφορετικών μοναδικών δομών και οργάνων που δεν εμφανίζονται στη μορφή ενηλίκων. Η διατροφή τους μπορεί επίσης να είναι σημαντικά διαφορετική.

Οι προνύμφες προσαρμόζονται συχνά σε περιβάλλοντα ξεχωριστά από τους ενήλικες. Για παράδειγμα, κάποιες προνύμφες, όπως οι γυρίνοι, ζουν σχεδόν αποκλειστικά σε υδάτινα περιβάλλοντα, αλλά μπορούν να ζουν έξω από το νερό ως ενήλικα βατράχια. Ζώντας σε ένα ξεχωριστό περιβάλλον, οι προνύμφες μπορούν να προστατευθούν από τους θηρευτές και να μειώσουν τον ανταγωνισμό για τους πόρους με τον ενήλικα πληθυσμό.

Τα ζώα στο στάδιο των προνυμφών θα καταναλώνουν τροφή για να τροφοδοτήσουν τη μετάβασή τους στη μορφή ενηλίκων. Σε ορισμένα είδη, όπως τα θυσανόποδα, οι ενήλικες είναι ακίνητοι αλλά οι προνύμφες τους είναι κινητές και χρησιμοποιούν τη κινητή μορφή τους για να διανέμουν τους εαυτούς τους.

Ορισμένες προνύμφες εξαρτώνται από τους ενήλικες για να τα ταΐσουν. Σε πολλά είδη υμενόπτερων, οι προνύμφες τρέφονται από θηλυκές εργάτριες. Στη Ropalidia marginata (είδος σφήκας) τα αρσενικά είναι επίσης ικανά να ταΐζουν τις προνύμφες αλλά είναι πολύ λιγότερο αποτελεσματικά, ξοδεύοντας περισσότερο χρόνο και φέρνοντας λιγότερα τρόφιμα στις προνύμφες.

Οι προνύμφες ορισμένων ειδών (για παράδειγμα, μερικά νεογνά ) μπορεί να γίνουν έφηβες και δεν αναπτύσσονται περαιτέρω στη μορφή ενηλίκων. Αυτός είναι ένας τύπος νεοτενίας.

Είναι μια παρανόηση ότι η μορφή νυμφών αντανακλά πάντα την εξελικτική ιστορία της ομάδας. Αυτό θα μπορούσε να συμβεί, αλλά συχνά το στάδιο των προνυμφών εξελίχθηκε δευτερευόντως, όπως και στα έντομα. Σε αυτές τις περιπτώσεις η μορφή προνύμφης μπορεί να διαφέρει περισσότερο από τη μορφή ενήλικα από την κοινή προέλευση της ομάδας.

Κατηγορία:Αναπτυξιακή βιολογία
Κατηγορία:Ζωολογία
Στενό Αιτωλοακαρνανίας

:*Για οικισμούς στην Ελλάδα με το ίδιο όνομα δείτε το λήμμα: [[Στενό]]*

Το **Στενό** είναι πεδινό χωριό της Στερεάς Ελλάδας στην Περιφερειακή Ενότητα Αιτωλοακαρνανίας σε υψόμετρο 100 μέτρα.

## Γεωγραφία - Ιστορία
Το Στενό βρίσκεται στα βορειοανατολικά της Αιτωλοακαρνανίας σε απόσταση 17 χλμ. Ν.-ΝΔ. της Βόνιτσας και νότια της Αρχαίας Παλαίρου.

### Αρχαία Πάλαιρος
Βόρεια του χωριού και προς τη λίμνη Βουλκαριά, επάνω σε βραχώδες ύψωμα με την ονομασία «Κεχροπούλα», υπάρχουν τα ερείπια της αρχαίας Παλαίρου. Πρόκειται για τοποθεσία με στρατηγική θέση που δεσπόζει στην περιοχή και βρισκόταν κοντά στις γνωστές Κορινθιακές αποικίες της Λευκάδας, του Σολλίου και του Ανακτορίου. Η έκταση της πόλης, της οποίας ο οικιστικός ιστός ήταν οργανωμένος κατά το Ιπποδάμειο σύστημα, εντός της οχύρωσης είναι περίπου 140 στρέμματα, ο οχυρωματικός περίβολος έχει συνολικό μήκος 2 περίπου χιλιόμετρα και ο λόφος επάνω στον οποίον κτίστηκε η ακρόπολή της βρίσκεται σε υψόμετρο 230μ. - 260μ.. Τα τείχη της πόλης χρονολογούνται στην 2η χιλιετηρίδα π.Χ. ενώ τμήμα τους ανάγεται στη Μυκηναϊκή περίοδο.

Ο Θουκυδίδης αναφέρει για πρώτη φορά την Πάλαιρο το 431 π.Χ. όταν οι Αθηναίοι αφού κυρίευσαν μετά της παρέδωσαν την κορινθιακή αποικία Σόλλιον, που βρίσκονταν στην Ακαρνανική ακτή απέναντι από τη Λευκάδα. Το 389-388 π.Χ. αναφέρεται σε αυτήν ο Ξενοφώντας, όταν ο Αγησίλαος, μετά από αίτημα των Αχαιών, ήρθε στην Ακαρνανία και εξανάγκασε τους Ακαρνάνες να διαλύσουν τη συμμαχία τους με τους Αθηναίους και τους Βοιωτούς.

## Διοικητικά
Ως οικισμός αναφέρεται επίσημα το 1897 στο ΦΕΚ 59Β - 17/06/1897 να προσαρτάται στον τότε δήμο Ανακτορίων. Σύμφωνα με το σχέδιο Καλλικράτης, μαζί με το Βαρκό, την Πογωνιά και τη νησίδα Άγιος Νικόλαος αποτελούν την Τοπική Κοινότητα Πογωνίας που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 30 κατοίκους.

## Εξωτερικοί σύνδεσμοι

* Τοπογραφικό διάγραμμα της της αρχαίας Παλαίρου , Λ. Κολώνας από τον ιστότοπο του Υπουργείου Πολιτισμού Οδυσσεύς 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Ζιμί Γκρεσιέ

Ο **Ζιμί Γκρεσιέ** είναι Γάλλος αθλητής του στίβου, συγκεκριμένα δρομέας μεγάλων αποστάσεων. Κέρδισε το χρυσό μετάλλιο στο Ευρωπαϊκό Πρωτάθλημα Στίβου Κ23 2019, στα 5000 και 10,000 μέτρα ανδρών.

## Διεθνείς συμμετοχές

## Ατομικά ρεκόρ
**Ανοιχτός**

* 800 μέτρα – 1:54.33 (2017)
* 1000 μέτρα – 2:24.84 (2017)
* 1500 μέτρα – 3:40.46 (2018)
* 3000 μέτρα – 7:53.81 (2018)
* 5000 μέτρα – 13:38.26 (2018)
* 10 χιλιόμετρα – 28:13 (2018)

**Κλειστός**

* 1500 μέτρα – 3:43.18 (2018)
* 3000 μέτρα – 7:57.13 (2018)

## Παραπομπές

Κατηγορία:Γάλλοι αθλητές του στίβου
Κατηγορία:Δρομείς μεγάλων αποστάσεων
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κάστρο του Ραμπάτι

Το **Κάστρο του Ραμπάτι** ( ) είναι ένα φρούριο στο Ακχαλτσίχε της Γεωργίας. Χτίστηκε τον 9ο αιώνα ως **Κάστρο της Λομιζά** και ανακαινίστηκε πλήρως από τους Οθωμανούς. Τα περισσότερα από τα διατηρητέα κτίρια χρονολογούνται από τους 17ο και 18ο αιώνες. 

Το φρούριο του Ραμπάτι περιλαμβάνει ένα μικρό κάστρο στο υψηλότερο σημείο. Στην εσωτερική περίμετρο του φρουρίου υπάρχουν ένα τζαμί, ένας μεντρεσές, μία εκκλησία και ένα παλάτι. Στην εξωτερική περίμετρο υπάρχει ένας καλυμμένος διάδρομος που οδηγεί στον ποταμό Ποτσκόβι. 

## Ιστορία
Σύμφωνα με τα *[[Γεωργιανά Χρονικά]]* η πόλη ιδρύθηκε τον 9ο αιώνα από τον Γκουαράμ Μαμπάλι, έναν Γεωργιανό Βαγρατίδη πρίγκιπα που ήταν γιος του βασιλιά της Ιβηρίας Άσοτ Α' ο Κουροπαλάτης. Τότε η πόλη ήταν γνωστή ως Λομιζά. Το 1204 πρωτοαναφέρθηκε ως Ακχαλτσίχε, που μεταφράζεται σε «*Νέο Κάστρο*» και σημαίνει ότι πρόκειται για αντικατάσταση του παλαιού οχυρού. 

Από τον 13ο έως το τέλος του 14ου αιώνα ήταν η πρωτεύουσα του Σάμτσχε-Σααταμπάγκο, που κυβερνούταν από την Γεωργιανή Πριγκιπική ( μταβάρι ) οικογένεια και μια κυρίαρχη δυναστεία του Πριγκιπάτου του Σάμτσχε, τον Οίκο των Ζακέλι.  

Το 1393 η πόλη δέχτηκε επίθεση από τους στρατούς του Ταμερλάνου. Παρά τις Τουρκο-Μογγολικές εισβολές, το φρούριο άντεξε και συνέχισε να ευδοκιμεί.  

Μετά τη Συνθήκη της Κωνσταντινούπολης το 1590, ολόκληρη η επικράτεια του Σάμτσχε-Σααταμπάγγκο ήρθε υπό την κυριαρχία της Οθωμανικής Αυτοκρατορίας. Κατά τους 17ο-18ο αιώνες οι Τούρκοι επανακατασκεύασαν το φρούριο με τις οχυρωματικές δομές του. Το τέμενος κατασκευάστηκε το 1752.

Ο Μητροπολίτης Ιωάννης έγραψε, στα τέλη του 18ου αιώνα, ότι «παρά το γεγονός ότι ένα μεγάλο μέρος του πληθυσμού έχει εξισλαμιστεί, υπάρχει ακόμα λειτουργική Ορθόδοξη Εκκλησία». Μετά την υπογραφή της Συνθήκης του Γκεοργκίεβσκ μεταξύ του Βασιλείου του Κάρτλι και της Ρωσικής Αυτοκρατορίας, προέκυψε το ζήτημα της τύχης του Ακχαλτσίχε. Το 1810 η Ρωσική Αυτοκρατορία προσπάθησε ανεπιτυχώς να πάρει το Κάστρο από τους Οθωμανούς. Το 1828, κατά τον Ρωσο-Τουρκικό πόλεμο του 1828-29, ο πρίγκιπας Πασκέβιτς ηγήθηκε του Ρωσικού αυτοκρατορικού στρατού και κατέλαβε το φρούριο, στη μεγάλη μάχη του Ακχαλτσίχε. Μετά την συνθήκη της Αδριανούπολης το 1829, οι Οθωμανοί παρέδωσαν ένα μέρος από την περιοχή του Ακχαλτσίχε. 

Το 2011-2012 το φρούριο και τα παρακείμενα κτίρια ανακατασκευάστηκαν εκτενώς και ανακαινίστηκαν για να προσελκύσουν περισσότερους τουρίστες στην περιοχή: το τέμενος και το μαντράσα ανακαινίστηκαν ενώ το κάστρο και η εκκλησία του 9ου/10ου αιώνα ανακατασκευάστηκαν όπως ήταν το παλάτι των Ζακέλι. Μετά το πέρας των εργασιών αποκατάστασης, εγκατέστησαν, επίσης, ένα μουσείο, ένα ξενοδοχείο, εστιατόρια και άλλες τουριστικές επιχειρήσεις. 

Επί του παρόντος, το φρούριο είναι ανοιχτό για επισκέπτες κατά τις εργάσιμες ώρες με πληρωμή εισιτηρίου.   

## Αναφορές


## Πανόραμα

Αρχείο:Rabati Castle in Akhaltsikhe.jpg

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Κάστρα στη Γεωργία
Μαρκ Νόπφλερ

Ο **Μαρκ Φρόιντερ Νόπφλερ** (, γεννήθηκε στις 12 Αυγούστου 1949) είναι Βρετανός τραγουδιστής-τραγουδοποιός, κιθαρίστας, μουσικός παραγωγός και συνθέτης τραγουδιών για τον κινηματογράφο. Ήταν ο κιθαρίστας, τραγουδιστής και τραγουδοποιός του συγκροτήματος Dire Straits(1977-1995), το οποίο ίδρυσε μαζί με τον αδερφό του, Ντέιβιντ, το 1977. Γεννήθηκε στη Γλασκώβη και μεγάλωσε κοντά στο Νιούκασλ στην Αγγλία.

Μετά την διάλυση των Dire Straits το 1995, ο Νόπφλερ έχει δημιουργήσει εννέα επιτυχημένα σόλο άλμπουμ. Έχει γράψει και παραγάγει τραγούδια για 9 ταινίες.

Εκτός από την δουλειά του με τους Dire Straits, ο Νόπφλερ έχει συνεργαστεί με πολλούς άλλους μουσικούς, όπως οι Μπι Μπι Κινγκ, Έρικ Κλάπτον, Μπομπ Ντίλαν, οΈλτον Τζον, Φιλ Λάινοτ, Στινγκ και άλλους. Έχει δημιουργήσει άλμπουμ για τους Τίνα Τέρνερ, Μπομπ Ντίλαν και Ράντι Νιούμαν.

Στην λίστα των 100 μεγαλύτερων κιθαριστών όλων των εποχών του *[[Rolling Stone]]* βγήκε 27ος. Μέχρι το 2009 είχε πουλήσει (ως σόλο καλλιτέχνης και ως τραγουδιστής των Dire Straits) πάνω από 120 εκατομμύρια δίσκους. Κέρδισε τέσσερις φορές το Βραβείο Γκράμι, ενώ έχει κερδίσει τα βραβεία Έντισον, Στάιγκερ και Ίβορ Νοβέλλο. Επίσης έχει κερδίσει τρία επίσημα τιμητικά διδακτορικά πτυχία στη μουσική από πανεπιστήμια στο Ηνωμένο Βασίλειο. Ο Νόπφλερ μπήκε στο **[[Rock and Roll Hall of Fame]]** ως μέλος των Dire Straits το 2018. Συνεχίζει να δίνει ζωντανές συναυλίες και το 2019 πραγματοποίησε περιοδεία σε Ευρώπη και ΗΠΑ.

## Παραπομπές
Κατηγορία:Νικητές Ivor Novello Awards
Κατηγορία:Βραβευμένοι με Grammy
Κατηγορία:Ιδρυτές
Κατηγορία:Βρετανοί συλλέκτες αυτοκινήτων
Κατηγορία:Βραβευμένοι με Brit
Περιοχή κατάρρευσης

**Περιοχή κατάρρευσης** στην ηλεκτρονική φυσική ονομάζεται το σύνολο κάποιων τάσεων ρεύματος στις οποίες τάσεις οι δίοδοι ημιαγωγών κινδυνεύουν να καταστραφούν. Αντίθετα, μια Δίοδος Ζένερ έχει την ιδιότητα να λειτουργεί στην περιοχή κατάρρευσης και γι' αυτό πολλές φορές χαρακτηρίζεται και ως δίοδος κατάρρευσης. Μια τέτοια δίοδος είναι το βασικότερο εξάρτημα των σταθεροποιητών τάσης που κρατούν την τάση στο φορτίο του κυκλώματος σταθερή, ανεξάρτητα από μεταβολές στην τάση της γραμμής και στην αντίσταση του φορτίου.

Κατηγορία:Ηλεκτρονική φυσική
Γίκνας

Ο **Γίκνας** είναι λαϊκός χορός από την Ορεστιάδα στην Θράκη. Το όνομα του χορού προέρχεται από το βερνίκι νυχιών που χρησιμοποιείται από τις γυναίκες στο γάμο. Ο χορός γίνεται το Σαββατόβραδο πριν από το γάμο. Κάθε επισκέπτης συμμετέχει στο χορό και προσφέρει ένα μικρό δώρο στους νεόνυμφους, συνήθως με τη μορφή χρήματος.

## Παραπομπές

 
Κατηγορία:Ελληνικοί χοροί
Νίκος Κουτσού

Ο **Νίκος Κουτσού** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Ευρωπαϊκό Κόμμα την περίοδο 2006-2016. Αδερφός του είναι ο Ηγούμενος Εφραίμ της Ιεράς Πατριαρχικής και Σταυροπηγιακής Μεγίστης Μονής Βατοπεδίου του Αγίου Όρους.

## Βιογραφικά στοιχεία
Ο Νίκος Κουτσού γεννήθηκε στην Πηγή Αμμοχώστου στις 9 Νοεμβρίου 1946. Ομιλεί, πέρα από την ελληνική, την αγγλική γλώσσα. Σπούδασε οικονομικά, πολιτικές επιστήμες και νομικά στο Εθνικό και Καποδιστριακό Πανεπιστήμιο Αθηνών και δημόσια διοίκηση και δημόσιο δίκαιο στο Πάντειο Πανεπιστήμιο . Είναι επιχειρηματίας.

Είναι νυμφευμένος με την Αναστασία Μήτρου Κιτρομηλίδη και έχει ένα υιό και μία κόρη.

## Πολιτική διαδρομή
Στις 18 Φεβρουαρίου 1996 ίδρυσε τους Νέους Ορίζοντες, των οποίων διετέλεσε πρόεδρος από την ημέρα ίδρυσης τους έως το 2005 που συγχωνεύθηκαν με το Ευρωπαϊκό Κόμμα. Ο Νίκος Κουτσού αποτέλεσε ιδρυτικό στέλεχος του Ευρωπαϊκού Κόμματος και αναπληρωτής πρόεδρος του από το 2005. Επιπλέον, διετέλεσε ιδρυτικό στέλεχος του Ευρωπαϊκού Δημοκρατικού Κόμματος (Ε.D.P.) και αντιπρόεδρος του από το 1996.

Εκλέχτηκε βουλευτής βουλευτικές εκλογές του 2006 στην Εκλογική Περιφέρεια Αμμοχώστου με το Ευρωπαϊκό Κόμμα για την Θ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2011 για την Ι΄ Κοινοβουλευτική Περίοδο.

Στις 31 Μαΐου 2013 αποχώρησε από το Ευρωπαϊκό Κόμμα. Στις 9 Ιουνίου 2013 εντάχθηκε στη Συμμαχία Πολιτών, από την οποία αποχώρησε το 2017 επειδή διαφώνησε με την υποψηφιότητα του προέδρου του κόμματος Γιώργου Λιλλήκα στις προεδρικές εκλογές του 2018.

Ως βουλευτής, διετέλεσε μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Οικονομικών και Προϋπολογισμού, της Κοινοβουλευτικής Επιτροπής Παιδείας και Πολιτισμού και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων.

## Παραπομπές


## Πηγές
* 
* 

Κατηγορία:Βουλευτές εκλεγμένοι με το Ευρωπαϊκό Κόμμα
Κατηγορία:Βουλευτές Αμμοχώστου
Κατηγορία:Κύπριοι επιχειρηματίες
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Πανελλήνιο Πρωτάθλημα Καταδύσεων 2016

Το **Πανελλήνιο Πρωτάθλημα Καταδύσεων 2016** ήταν η 49η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα από το Σάββατο 18 έως και την Κυριακή 19 Ιουνίου του 2016. Στο πρωτάθλημα διεξήχθησαν οι κατηγορίες ΟΠΕΝ, Γ και Δ.

Πρωταθλήτρια ομάδα αναδείχθηκε ο Παναθηναϊκός Α.Ο. για πέμπτη φορά στην ιστορία του συγκεντρώνοντας 75 βαθμούς. Τη δεύτερη θέση κατέλαβε ο Α.Ν.Ο. Αργυρούπολης με 53 βαθμούς και την τρίτη ο ΝΟΒΑ με 40 βαθμούς.
## Κάτοχοι μεταλλίων
### Ανδρών
2014 | 2015 | 2016 | 2017 | 2018

### Γυναικών
2014 | 2015 | 2016 | 2017 | 2018

## Πίνακας μεταλλίων

## Βαθμολογία

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2016
Κατηγορία:Διοργανώσεις υγρού στίβου στην Αθήνα
Ευρωπαϊκό Πρωτάθλημα Στίβου Κ23 2019 – Άλμα εις μήκος ανδρών

Το **[[άλμα εις μήκος]] ανδρών** στο **[[Ευρωπαϊκό Πρωτάθλημα Στίβου Κ23 2019]]** πραγματοποιείται στο Γκεβλεστάντιον από τις 11 έως τις 12 Ιουλίου 2019.

## Μετάλλια

## Ρεκόρ

## Αποτελέσματα

### Προκριματικά
Τα προκριματικά έγιναν στις 11 Ιουλίου, ώρα 10:10.

Πρόκριση: 7.75 μέτρα (Q) ή οι 12 καλύτεροι (q).

### Τελικός

## Παραπομπές


Άλμα εις μήκος ανδρών
Παγκόσμιο Πρωτάθλημα Υγρού Στίβου 2019

Το **Παγκόσμιο Πρωτάθλημα Υγρού Στίβου 2019** είναι το 18ο Παγκόσμιο Πρωτάθλημα Υγρού Στίβου της FINA, και διοργανώνεται στη Γκουάνγκτζου της Νότιας Κορέας.

## Επιλογή διοργανώτριας πόλης
Η επιλογή της Γκουάνγκτζου έγινε στο διετές συμβούλιο της FINA για επιλογή διοργανώτριων πόλεων το 2013, που έγινε στη Βαρκελώνη.

## Αθλητικές εγκαταστάσεις

* The Nambu University Municipal Aquatics Center (κολύμβηση, καταδύσεις)
* Nambu University Football Field (υδατοσφαίριση)
* Yeomju Gymnasium (συγχρονισμένη κολύμβηση)
* Chosun University University Football Field (υψηλή κατάδυση)
* Yeosu Expo Ocean Park (θαλάσσια κολύμβηση)

## Πρόγραμμα

## Πίνακας μεταλλίων
 Διοργανώτρια χώρα (Νότια Κορέα)

## Παραπομπές


2019
Κατηγορία:Υγρός στίβος το 2019
Οίκος των Ζόγου

Ο **Οίκος των Ζόγου** (), μέχρι το 1922 **Ζογκόλι** () είναι αλβανική δυναστεία που ιδρύθηκε στις αρχές του 20ού αιώνα. Η οικογένεια αποτελούσε το βραχύβιο σύγχρονο Βασίλειο της Αλβανίας με τον μοναδικό μονάρχη της, τον Ζογ Α΄ της Αλβανίας (1928–1939). 

## Ιστορία
Η δυναστεία ιδρύθηκε από τον Ζόγου Πασά ο οποίος μετανάστευσε στο Μάτι της Αλβανίας στις αρχές του 20ού αιώνα. 

Το πιο γνωστό μέλος της δυναστείας είναι ο Ζογ Α΄, ο οποίος το 1928 ανακηρύχθηκε βασιλιάς των Αλβανών και βασίλευσε έως ότου απομακρύνθηκε από τον Βίκτορα Εμμανουήλ Γ΄ της Ιταλίας και την ιταλική εισβολή το 1939. Ο Βίκτωρ Εμμανουήλ κατέλαβε αργότερα τον αλβανικό θρόνο. 

Με τον θάνατο του εξόριστου βασιλιά Ζογ το 1961, διάδοχος του θρόνου και επικεφαλής του Οίκου των Ζόγου αναδείχθηκε ο μοναδικός γιος του Λέκα, Πρίγκιπας του Στέμματος της Αλβανίας (γεν. το 1939), ο οποίος ανακηρύχθηκε *βασιλιάς των Αλβανών* από την εξόριστη αλβανική Εθνοσυνέλευση. Ο βασιλιάς Λέκα παρέμεινε επικεφαλής του οίκου και διεκδικητής του θρόνου μέχρι τον θάνατό του το 2011, όταν τον διαδέχτηκε ο μοναδικός του γιος, ο Λέκα Β΄. 

Ο Λέκα δεν έχει γιους και είναι ο μόνος διάδοχος του βασιλιά Ζογ. Ο σημερινός κληρονόμος του Πρίγκιπα Λέκα είναι ο Σκεντέρ Ζόγου, πρώτος ξάδελφος του.

## Παραπομπές


## Βιβλιογραφία
* Patrice Najbor, Histoire de l'Albanie et de sa maison royale (5 volumes), JePublie, Paris, 2008, ().
* Patrice Najbor, la dynastye des Zogu, Textes & Prétextes, Paris, 2002

## Εξωτερικοί σύνδεσμοι
* Επίσημη ιστοσελίδα του Αλβανικού Βασιλικού Οίκου


Κατηγορία:Μουσουλμανικές δυναστείες
Πανελλήνιο Πρωτάθλημα Καταδύσεων 2015

Το **Πανελλήνιο Πρωτάθλημα Καταδύσεων 2015** ήταν η 48η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Ε.Α.Κ. Βόλου, στο Βόλο από το Σάββατο 23 έως και την Κυριακή 24 Μαΐου του 2015. Στο πρωτάθλημα διεξήχθησαν οι κατηγορίες ΟΠΕΝ, Γ και Δ και συμμετείχαν 79 αθλητές από 7 συλλόγους.

Πρωταθλήτρια ομάδα αναδείχθηκε ο Παναθηναϊκός Α.Ο. για τέταρτη φορά στην ιστορία του συγκεντρώνοντας 74 βαθμούς. Τη δεύτερη θέση κατέλαβε ο ΝΟΒΑ με 66 βαθμούς και την τρίτη ο Α.Ν.Ο. Αργυρούπολης με 37 βαθμούς.

## Κάτοχοι μεταλλίων
### Ανδρών
2013 | 2014 | 2015 | 2016 | 2017

### Γυναικών
2013 | 2014 | 2015 | 2016 | 2017

## Πίνακας μεταλλίων

## Βαθμολογία

## Σύλλογοι που μετείχαν
Μετείχαν οι σύλλογοι:

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2015
Κατηγορία:Βόλος
Μάνος Λαμπράκης

Ο **Μάνος Λαμπράκης** γεννήθηκε το 1978 στο Ηράκλειο Κρήτης και είναι Έλληνας θεατρικός συγγραφέας, δραματουργός και μεταφραστής. Σπούδασε στο Εθνικό και Καποδιστριακό Πανεπιστήμιο Αθηνών Αρχαιολογία και Ιστορία της Τέχνης και μετεκπαιδεύτηκε στην Αρχαιολογία, στην Πολιτιστική Διαχείριση και στην Ιστορία του Θεάτρου στην Ελλάδα και στη Μεγάλη Βρετανία.

Υπήρξε καλλιτεχνικός συνεργάτης του Λευτέρη Βογιατζή και της “νέας ΣΚΗΝΗΣ" από το 2000 έως το 2013.

Το πρώτο του θεατρικό κείμενο «Happy Birthday” ανέβηκε από τον θίασο «Nέες Μορφές» το 2002 κι εκπροσώπησε την Ελλάδα στην 11η Biennale νέων καλλιτεχνών της Μεσογείου.

Επιστημονικός σύμβουλος Ιστορίας της Τέχνης στην “Κλεψύδρα” της Τελετής έναρξης των Ολυμπιακών Αγώνων “Αθήνα 2004” υπό την καλλιτεχνική διεύθυνση του Δημήτρη Παπαϊωάννου.

Το έργο του «Puerto Grande” σκηνοθετήθηκε από τη Ρούλα Πατεράκη το 2009 και κέρδισε το «Βραβείο Σκηνοθεσίας Νεοελληνικού Έργου ΚΑΡΟΛΟΣ ΚΟΥΝ». Έχει μεταφράσει το Βόυτσεκ του Γκέοργκ Μπύχνερ (Θέατρο Δωματίου, Νέες Μορφές, ομάδα Kursk), τις Ευτυχισμένες Μέρες του Σάμιουελ Μπέκετ (Θέατρο skrow) και το Λαχταρώ της Σάρα Κέιν (θέατρο ροές).

Συνεργάστηκε με το Εθνικό Θέατρο, τη Στέγη Γραμμάτων και Τεχνών, το Φεστιβάλ Αθηνών και Επιδαύρου,  το Θέατρο Τέχνης “Κάρολος Κουν” και την "2023 Ελευσίνα Πολιτιστική Πρωτεύουσα της Ευρώπης”.

## Εργογραφία

Happy Birthday, 2002.

Maimed, a piece of monologue, 2002.

Puerto Grande, 2005.

Pferdetanz, 2010.

Γιάλτα, 2017.

Ὁ γὰρ Ἔρως ὡς Ὕδωρ, 2019.

Sara(h), 2020

Γλαύκος, 2021

ΤΡΙΑ, (εκδόσεις συρτάρι), 2021

Το χαμένο ημερολόγιο της “Άλλης", (εκδόσεις ΑΣΤΑΡΤΗ), 2022.

## Παραπομπές


Κατηγορία:Έλληνες θεατρικοί συγγραφείς
Κατηγορία:Έλληνες μεταφραστές
Φρούριο του Ατσκούρι

Το **Φρούριο του Ατσκούρι** () είναι Γεωργιανό φεουδαρχικό φρούριο που βρίσκεται στο ομώνυμο χωριό, στο Ακχαλτσίχε του μχάρε Σάμτσχε-Τζαβαχέτι στη Γεωργία. Χτίστηκε τον 10ο αιώνα ψηλά σε βραχώδη κορυφογραμμή, με τα τείχη του να ακολουθούν το περίγραμμα των βράχων. Βρίσκεται στη δεξιά όχθη του ποταμού Κύρος και η αποστολή του φρουρίου ήταν να φυλάσσει την είσοδο για το φαράγγι του Κύρος, που ήταν μέρος ενός σημαντικού δρόμου που οδηγούσε κατευθείαν στην ενδοχώρα της Γεωργίας από τα νότια. Στο δυτικό άκρο του φρουρίου υπάρχουν τα απομεινάρια μίας σήραγγας που οδηγούσε από το κάστρο κάτω στο ποτάμι.
## Ιστορία
Το οχύρωμα χτίστηκε τον 10ο αιώνα. 

Το 1260 ο Μογγολικός στρατός με αρχηγό τον Αργκούν Ακά πολιόρκησε το φρούριο όταν ο Βασιλιάς Δαβίδ Ζ' της Γεωργίας επαναστάτησε κατά της κυριαρχίας των Μογγόλων. Στα τέλη του 13ου αιώνα ένας ισχυρός σεισμός έπληξε όλην την περιοχή και το φρούριο.

Τον 16ο αιώνα η Οθωμανική αυτοκρατορία κατέκτησε την περιοχή και στο φρούριο στρατοπέδευσαν οι Οθωμανοί στρατιώτες. Η Οθωμανική κυριαρχία διήρκεσε μέχρι το 1828.

Φαίνεται πως με την πάροδο του χρόνου, το φρούριο έχει αντιμετωπίσει πολλές πολιορκίες, έχει υποστεί φθορές και έχει υποβληθεί σε εργασίες επανακατασκευής και επιδιορθώσεων αρκετές φορές. Επί του παρόντος το κάστρο είναι ερειπωμένο.

## Αναφορές


## Εξωτερικοί σύνδεσμοι

* Αρχείο στο dzeglebi.com
* Αρχείο στο www.east-site.com

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Ζεραλντίν Ρουκστούλ

Η **Ζεραλντίν Ρούκστουλ** (γεν. 24 Φεβρουαρίου 1994) είναι Ελβετίδα αθλήτρια του στίβου, που εξειδικεύεται στο έπταθλο. Συμμετείχε στο έπταθλο γυναικών στο Παγκόσμιο Πρωτάθλημα Στίβου 2017.

## Παραπομπές

Κατηγορία:Ελβετοί αθλητές του στίβου
Κατηγορία:Επταθλήτριες
Ευρωπαϊκό Πρωτάθλημα Στίβου Κ23 2019 – 100 μέτρα ανδρών

Τα **[[100 μέτρα]] ανδρών** στο Ευρωπαϊκό Πρωτάθλημα Στίβου Κ23 2019 πραγματοποιήθηκαν στο Γκεβλεστάντιον από τις 11 έως τις 12 Ιουλίου 2019.
## Μετάλλια

## Ρεκόρ

## Αποτελέσματα
### Γύρος 1
### Ημιτελικοί
### Τελικός

## Παραπομπές

100 μέτρα ανδρών
Μαρία Κυριακού

Η **Μαρία Κυριακού** είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με τον ΔΗΣΥ τις περιόδους 2001-2011 και 2013-2016.

## Βιογραφικά στοιχεία
Η Μαρία Κυριακού γεννήθηκε στη Λευκωσία στις 26 Σεπτεμβρίου 1950. Ομιλεί, πέρα από την ελληνική, την αγγλική γλώσσα. Σπούδασε νομικά στο Λονδίνο. Εργάζεται ως δικηγόρος.

Εργάστηκε ως νομικός σύμβουλος στη Λαϊκή Τράπεζα. Το 1982 διορίστηκε στη θέση του Βοηθού Εφόρου Εταιρειών και Επίσημου Παραλήπτη και το 1989 στη θέση του Εφόρου Εταιρειών και Επίσημου Παραλήπτη. Ήταν η πρώτη γυναίκα διευθύντρια στη δημόσια υπηρεσία της Κύπρου.

Είναι νυμφευμένη με τον Άθω Κυριακού και έχει ένα υιό.

## Πολιτική διαδρομή
Εκλέχθηκε βουλευτής στις βουλευτικές εκλογές του 2001 στην Εκλογική Περιφέρεια Λευκωσίας με τον ΔΗΣΥ για την Η΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο.

Διεκδίκησε επανεκλογή στις βουλευτικές εκλογές του 2011 αλλά δεν εκλέχθηκε. Ωστόσο, το 2013, ο βουλευτής Εκλογικής Περιφέρειας Λευκωσίας του ΔΗΣΥ, Ιωνάς Νικολάου, διορίστηκε Υπουργός Δικαιοσύνης και Δημοσίας Τάξεως στην Κυβέρνηση Νίκου Αναστασιάδη. Πρώτη επιλαχούσα για τη θέση του στη βουλή ήταν η Μαρία Κυριακού, η οποία ανέλαβε καθήκοντα βουλευτή στις 7 Μαρτίου 2013, για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε γραμματέας της βουλής (2001-2011), αναπληρώτρια πρόεδρος της Κοινοβουλευτικής Επιτροπής Εμπορίου και Βιομηχανίας, αναπληρώτρια κοινοβουλευτική εκπρόσωπος του ΔΗΣΥ, μέλος της Επιτροπής Επιλογής, μέλος της Κοινοβουλευτικής Επιτροπής Εμπορίου και Βιομηχανίας, της Κοινοβουλευτικής Επιτροπής Εργασίας και Κοινωνικών Ασφαλίσεων, της Κοινοβουλευτικής Επιτροπής Οικονομικών και Προϋπολογισμού και της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών.

## Τιμητικές διακρίσεις
Η Μαρία Κυριακού έχει βραβευθεί από τον Γλωσσικό Όμιλο Κύπρο για τη συμβολή της στην προαγωγή της ελληνικής γλώσσας. Επιπλέον, ξένα πανεπιστήμια την έχουν συμπεριλάβει στον κατάλογο των διεθνών ειδικών σε θέματα κυπριακής αρχαιολογίας.

## Παραπομπές


## Πηγές
* 
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Πολίτες

Ο όρος μπορεί να αναφέρεται σε:
*Την ιδιότητα ενός ατόμου, το να είναι Πολίτης
*Το πολιτικό κόμμα του Ηλία Ψινάκη, Πολίτες
Ρούλα Πατεράκη

Η **Ρούλα Πατεράκη** είναι Ελληνίδα ηθοποιός και σκηνοθέτρια.

## Βιογραφία
Γεννήθηκε στη Θεσσαλονίκη το 1944, ενώ ζει και εργάζεται στην Αθήνα. Απόφοιτος της Αγγλικής Φιλολογίας της Φιλοσοφικής Σχολής του Αριστοτελείου Πανεπιστήμιου Θεσσαλονίκης, σπούδασε θέατρο στη Δραματική Σχολή του Κυριαζή Χαρατσάρη και υπήρξε μέλος του επαγγελματικού θιάσου Ελεύθερο Θέατρο.

Σύντροφός της υπήρξε ο πεζογράφος Γιάννης Πάνου.

## Εργογραφία
Ιδρυτικό μέλος του Θεατρικού Εργαστηρίου Θεσσαλονίκης, ίδρυσε η ίδια κατόπιν την Επιθεώρηση Δραματικής Τέχνης (1978-1985), μια διπλή δομή Δραματικής Σχολής και Επαγγελματικού Θιάσου στη Θεσσαλονίκη, όπου σκηνοθέτησε και πρωταγωνίστησε σε έργα των Στόππαρντ, Μπέκετ, Μπρεχτ, Ίψεν κ.ά. Παράλληλα, δίδαξε στην Ανώτερη Σχολή Δραματικής Τέχνης της Επιθεώρησης.

Το 1990 ίδρυσε το Δραματικό Θέατρο «Ρούλα Πατεράκη» με έδρα την Αθήνα και ανέβασε έργα μεγάλων κλασικών αλλά και σύγχρονων συγγραφέων (Ζενέ, Στρίντμπεργκ, Κέιν, Προυστ, Μπέρνχαρντ, Μ. Φάις, Δ. Δημητριάδη, Γ. Πάνου, Γ. Βέλτσου κ.ά.), σε μερικά από τα οποία επίσης πρωταγωνίστησε.

Έχει εργαστεί ως ηθοποιός σε πολλούς θιάσους ερμηνεύοντας, μεταξύ άλλων, πρωταγωνιστικούς ρόλους, όπως τη Ρεβέκκα Βεστ στο *Ρόσμερσχολμ* του Ίψεν, σε σκηνοθεσία Α. Αντύπα, τη Μαργαρίτα Γκωτιέ στην *Κυρία με τις καμέλιες* του Α. Δουμά, σε σκηνοθεσία Π. Ζούλια ή τη Μόλλυ Μπλουμ στο ομώνυμο έργο του Τζαίημς Τζόυς, σε σκηνοθεσία Λ. Μελετοπούλου. Σκηνοθέτησε επίσης έργα των Ίψεν, Σω, Κολτές, Ντοστογιέφσκι, Φασμπίντερ, Γουλφ, Τζόυς κ.ά., σε πολλά ελεύθερα θέατρα (Οδού Κεφαλληνίας, Αθηνών, Αλίκη, Τζένη Καρέζη, Φούρνος, Από μηχανής κ.ά). Το 2008 σκηνοθέτησε την παράσταση *Στο Βυθό του Μαξίμ Γκόρκι* στην Πειραματική Σκηνή του Εθνικού Θεάτρου, ενώ διασκεύασε και ανέβασε την παράσταση *Οιδίπους (Τύραννος και Επί Κολωνώ)* με το Εθνικό Θέατρο στην Αρχαία Επίδαυρο.

Tο 2009 σκηνοθέτησε και ερμήνευσε τη *Σονάτα του Σεληνόφωτος* για τους Μονολόγους από την Τέταρτη Διάσταση στο Φεστιβάλ Επιδαύρου. Το 2005 τιμήθηκε με το Βραβείο «Κάρολος Κουν», για την ερμηνεία της στον *Φιλόσοφο* του Γιάννη Πάνου και το 2009 κέρδισε το Βραβείο «Κάρολος Κουν» σκηνοθετώντας το *Puerto Grande* του Μάνου Λαμπράκη. Στον κινηματογράφο συμμετείχε στις ταινίες: *Το μόνον της ζωής μου ταξείδιον*, σε σκηνοθεσία Λ. Παπαστάθη και *Τρεις στιγμές* του Π. Σεβαστίκογλου.

Η πρώτη της εμφάνιση στο θέατρο έγινε σε ηλικία δέκα ετών, στη *Θυσία του Αβραάμ*, στο ρόλο του Ισαάκ. Ο πιο πρόσφατος ρόλος της είναι η Αδελφή Αλοϋσιους στην *Αμφιβολία* του Πάτρικ Σάνλευ σε σκηνοθεσία Απόλλωνα Παπαθεοχάρη. Σκηνοθέτησε την  *Επίκληση της γοητείας* του Γιάννη Μαυριτσάκη και το Πεθαίνω σαν χώρα του Δημήτρη Δημητριάδη. Τιμήθηκε με το μεγάλο βραβείο «Μαρίκα Κοτοπούλη».

## Θεατρικές παραστάσεις
Κατάλογος θεατρικών παραστάσεων που σκηνοθέτησε η Ρούλα Πατεράκη 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Εξωτερικοί σύνδεσμοι

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Έλληνες σκηνοθέτες θεάτρου
Πλαγιά Αιτωλοακαρνανίας

μικρογραφία|Παλιός Ανεμόμυλος
Η Πλαγιά είναι ημιορεινό χωριό της Στερεάς Ελλάδας στην Περιφερειακή Ενότητα Αιτωλοακαρνανίας σε υψόμετρο 200 μέτρα.

## Γεωγραφικά - ιστορικά στοιχεία
Η Πλαγιά βρίσκεται στο βορειοδυτικό άκρο της Αιτωλοακαρνανίας, κοντά στο θαλάσσιο πέρασμα με τη Λευκάδα. Απέχει 30 χλμ. ΝΔ. της Βόνιτσας και 11 χλμ. Α. από την πόλη της Λευκάδας. Το χωριό, μαζί με την Πογωνιά και τα Σκλάβαινα, αναφέρεται επίσημα για πρώτη φορά σε πράξη του νοταρίου της Αγίας Μαύρας Τζερμπάνη με ημερομηνία 30 Μαΐου 1692. Νοτιοδυτικά και σε απόσταση περίπου 1 χλμ. υπάρχουν λείψανα οχύρωσης αρχαίας πόλης με ακρόπολη και οκταγωνικό τείχος το οποίο χρονολογείται στον 5ο αι. π.Χ. Το τείχος περιλαμβάνει 11 ορθογωνικούς πύργους και μια τουλάχιστον πύλη. Εντός της οχύρωσης υπάρχει ενετικό κάστρο με την ονομασία Άγιος Γεώργιος που χτίστηκε στα τέλη του 17ου αιώνα (1806 με 1807) και αποτελεί χαρακτηριστικό δείγμα οχυρωματικής της περιόδου εκείνης. Έχει κηρυχθεί διατηρητέο από το 1969. Μαζί με το γειτονικό κάστρο του Γρίβα ή Περατιάς κτίστηκαν από τον Αλή Πασά την περίοδο που πολιορκούσε τη Λευκάδα. Γειτονικά αξιοθέατα θεωρούνται στα βορειοανατολικά το παλιό χωριό (Παλιά Πλαγιά) και τα εκεί "Καστέλια της Πλαγιάς", που πιθανολογείται ότι αποτελέσαν τμήμα του οχυρωματικού συγκροτήματος της Στέρνας. Μεγάλο ενδιαφέρον παρουσιάζει και ο Παλαιός οικισμός του χωριού, στον οποίο υπάρχουν τα πρώτα σπίτια των κατοίκων του οικισμού, οι Ιεροί Ναοί του Αγίου Δημητρίου και της Αγίας Παρασκευής, το κτίσμα του παλιού Δημοτικού Σχολείου και η πέτρινη βρύση που χρησιμοποιείται ακόμα και σήμερα.

## Διοικητικά στοιχεία
Η Πλαγιά αναφέρεται επίσημα το 1836 να ανήκει στον τότε δήμο Ζαβέρδας (Παλαίρου). Το 1912 με το ΦΕΚ 261Α - 31/08/1912 συστάθηκε κοινότητα Πλαγιάς και ο οικισμός ορίζεται έδρα της. Σύμφωνα με το σχέδιο Καλλικράτης, μαζί με την Αμμούσα και την Παλιά Πλαγιά αποτελούν την Τοπική κοινότητα Πλαγιάς που ανήκει στη Δημοτική Ενότητα Πάλαιρου του Δήμου Ακτίου - Βόνιτσας και σύμφωνα με την απογραφή του 2011 ως κοινότητα έχει πληθυσμό 899 κατοίκους, ενώ ως οικισμός 822.

## Εξωτερικοί σύνδεσμοι

* Οικισμός Πλαγιάς: Μικρές ιστορικές ψηφίδες από τον ιστότοπο https://web.archive.org/web/20190331223936/http://aromalefkadas.gr/
*Το κάστρο του Αγίου Γεωργίου στην Πλαγιά Αιτ/νιας στο https://www.youtube.com

## Παραπομπές


Κατηγορία:Δήμος Ακτίου - Βόνιτσας
Κατηγορία:Χωριά της περιφερειακής ενότητας Αιτωλοακαρνανίας
Υπερκύτταρο

[thumb|350px|Καταιγίδα - υπερκύτταρο πάνω από το Τσαπαράλ στο [Νέο Μεξικό των ΗΠΑ, στις 3 Απριλίου 2004. Ενώ πολλές συνηθέστερες καταιγίδες (γραμμή λαίλαπας, μονοκύτταρο και πολυκύτταρο) έχουν παρόμοια εμφάνιση, τα υπερκύτταρα διακρίνονται από τη μεγάλης κλίμακας περιστροφή τους.]]

**Υπερκύτταρο** ονομάζεται η καταιγίδα που χαρακτηρίζεται από την παρουσία ενός μεσοκυκλώνα, δηλαδή ενός βαθέος, επίμονου περιστρεφόμενου ανοδικού ρεύματος αέρα. Για το λόγο αυτό, οι καταιγίδες αυτές αναφέρονται μερικές φορές ως **περιστρεφόμενες καταιγίδες**. Από τις τέσσερις ταξινομήσεις καταιγίδων (υπερκύτταρο, γραμμή λαίλαπας, πολυκύτταρο και μονοκύτταρο), τα υπερκύτταρα είναι στο σύνολό τους τα λιγότερο συχνά και έχουν τη δυνατότητα να είναι τα σφοδρότερα. Τα υπερκύτταρα συχνά απομονώνονται από άλλες καταιγίδες και μπορούν να κυριαρχήσουν τον τοπικό καιρό σε μήκος έως και 32 χιλιόμετρα. Τείνουν να διαρκούν 2-4 ώρες.

Τα υπερκύτταρα τοποθετούνται συχνά σε τρεις τύπους ταξινόμησης: Κλασικά, Χαμηλού υετού (LP) και Υψηλού υετού (HP). Τα υπερκύτταρα LP βρίσκονται συνήθως σε πιο άνυδρα κλίματα, όπως στις υψηλές πεδιάδες των Ηνωμένων Πολιτειών, και τα υπερκύτταρα HP βρίσκονται συχνότερα σε υγρά κλίματα. Τα υπερκύτταρα μπορούν να εμφανιστούν οπουδήποτε στον κόσμο υπό τις σωστές προϋπάρχουσες καιρικές συνθήκες, αλλά είναι πιο κοινά στις Μεγάλες Πεδιάδες των Ηνωμένων Πολιτειών σε μια περιοχή γνωστή ως Μονοπάτι των Σιφώνων (Tornado Alley) και στον Διάδρομο των Σιφώνων της Αργεντινής, της Ουρουγουάης και της νότιας Βραζιλίας.

Είναι ο τύπος καταιγίδων υπεύθυνος για την, εκτός άλλων φαινομένων, δημιουργία των περισσότερων σιφώνων που σημειώνονται. Ωστόσο, ακόμα και αν δεν εμφανιστούν σίφωνες, αυτές οι καταιγίδες μπορεί να είναι ιδιαίτερα βίαιες και καταστροφικές, λόγω σφοδρών ευθύγραμμων ανέμων ή λόγω πρόκλησης ξαφνικής πλημμύρας-αστραπής.

## Συλλογή

Αρχείο:Burza Czestochowa.jpg|
Αρχείο:Shelfcloud.jpg|
Αρχείο:Supercell7 - NOAA.jpg|
Αρχείο:Isolated supercell - NOAA.jpg
Αρχείο:May 20, 2013 Moore, Oklahoma tornado.JPG|Σίφωνας


## Παραπομπές


Κατηγορία:Θύελλα
Μεσοκυκλώνας

[thumb|right|Άποψη [ραντάρ ενός μεσοκυκλώνα στις 7 Μαΐου 2007. Σημειώστε ότι τη στιγμή αυτής της εικόνας, ένας σίφωνας EF5 ήταν στο έδαφος.]]

Ένας **μεσοκυκλώνας** (αγγλικά: **mesocyclone**) είναι μια μεγάλη δίνη αέρα, με διάμετρο 2 έως 10 χιλιομέτρων (η μεσοκλίμακα της μετεωρολογίας), μέσα σε μια συναγωγική θύελλα. 
Δηλαδή, είναι αέρας που ανεβαίνει και περιστρέφεται γύρω από έναν κατακόρυφο άξονα, συνήθως στην ίδια κατεύθυνση με τα συστήματα χαμηλής πίεσης σε ένα δοθέν ημισφαίριο. Είναι συχνότερα κυκλωνικοί, δηλαδή σχετίζονται με μια τοπική περιοχή χαμηλής πίεσης μέσα σε μια ισχυρή καταιγίδα. Τέτοιες καταιγίδες μπορούν να δημιουργήσουν ισχυρούς επιφανειακούς ανέμους και έντονο χαλάζι. Οι μεσοκυκλώνες συχνά συμβαίνουν μαζί με τα σφοδρά ανοδικά ρεύματα αέρα στις καταιγίδες - υπερκύτταρα, όπου μπορεί να σχηματιστούν σίφωνες.

Οι μεσοκυκλώνες συνήθως είναι σχετικά μικρού μεγέθους· βρίσκονται μεταξύ της συνοπτικής κλίμακας (εκατοντάδες χιλιόμετρα) και της μικρής κλίμακας (εκατοντάδες μέτρα). Αν ο στροβιλισμός τους επεκταθεί ως το έδαφος, τότε το κάτω μέρος του μεσοκυκλώνα καταγράφεται ως σίφωνας.

## Ταυτοποίηση
Ο πιο αξιόπιστος τρόπος ανίχνευσης ενός μεσοκυκλώνα είναι από το ραντάρ καιρού Ντόπλερ. Οι κοντινές υψηλές τιμές του αντίθετου σημείου μέσα στα δεδομένα ταχύτητας είναι ο τρόπος με τον οποίο ανιχνεύονται. Οι μεσοκυκλώνες βρίσκονται συχνότερα στη δεξιά-πίσω πλευρά των υπερκυτταρικών καταιγίδων και όταν ενσωματώνονται μέσα σε γραμμές λαίλαπας / squall lines (ενώ οι μεσοβορτικοί σχηματίζονται συχνότερα στην μπροστινή πλευρά των γραμμών squall) και μπορεί να διακρίνονται από μια υπογραφή περιστροφής ηχούς αγκίστρου σε έναν χάρτη ραντάρ καιρού. Οπτικές ενδείξεις όπως ένα περιστρεφόμενο σύννεφο τοίχου (wall cloud) ή ένας σίφωνας (tornado) μπορεί επίσης να υποδηλώνουν την παρουσία ενός μεσοκυκλώνα. Αυτός είναι ο λόγος για τον οποίο ο όρος **μεσοκυκλώνας** έχει εισέλθει σε ευρύτερη χρήση σε σχέση με τα περιστρεφόμενα χαρακτηριστικά σε σοβαρές καταιγίδες.


Αρχείο:Wall cloud with lightning - NOAA.jpg|Οι μεσοκυκλώνες είναι κάποιες φορές οπτικά αναγνωρίσιμοι από ένα περιστρεφόμενο σύννεφο τοίχου (wall cloud) κάτω από τη γενική βάση της τοπικής νέφωσης, όπως αυτό σε αυτή την καταιγίδα πάνω από το Τέξας στις 19 Ιουνίου 1980. Σημειωτέον ότι το περιστρεφόμενο σύννεφο τοίχου είναι επικίνδυνη ένδειξη ότι πιθανώς να βγει σύντομα μέσα από αυτό κάποιος σίφωνας.
Αρχείο:Radar-algorithme eng.gif|Έξοδος αλγορίθμου ανίχνευσης μεσοκυκλώνα σε κύτταρα σιφώνων στο Βόρειο Μίσιγκαν στις 3 Ιουλίου 1999.


## Παραπομπές


## Εξωτερικοί σύνδεσμοι

* 

Κατηγορία:Καιρός
Κατηγορία:Μετεωρολογικά φαινόμενα
Κατηγορία:Άνεμοι
Πανελλήνιο Πρωτάθλημα Καταδύσεων 2014

Το **Πανελλήνιο Πρωτάθλημα Καταδύσεων 2014** ήταν η 47η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Ε.Α.Κ. Βόλου, στο Βόλο από την Παρασκευή 20 έως και την Κυριακή 22 Ιουνίου του 2014. Στο πρωτάθλημα διεξήχθησαν οι κατηγορίες ΟΠΕΝ, Γ και Δ.

Πρωταθλήτρια ομάδα αναδείχθηκε ο Α.Π.Α. Φυρίγου για δεύτερη φορά στην ιστορία του συγκεντρώνοντας 30 βαθμούς.

## Κάτοχοι μεταλλίων
### Ανδρών
2012 | 2013 | 2014 | 2015 | 2016

### Γυναικών
2012 | 2013 | 2014 | 2015 | 2016

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2014
Κατηγορία:Βόλος